અમદાવાદ: આજે ઉમેદવારીપત્ર પરત ખેંચવાનો છેલ્લો દિવસ હોઈ આજની રાત ભાજપ અને કોંગ્રેસ નેતૃત્વ માટે ફરીથી કતલની રાત બની હતી.અમદાવાદ મનપાની ચૂંટણી અતિ રસાકસીભર્યા માહોલમાં યોજાઈ રહી છે. ભાજપને પુનઃ સત્તારૃઢ થઈને પોતાની પ્રતિષ્ઠાને અકબંધ રાખવી છે તો કોંગ્રેસને બદલાયેલા માહોલના કારણે દાયકા બાદ સત્તાના સૂત્રો મેળવવા સંજોગ સર્જાયા હોવાનું રાજકીય વર્તુળોમાં ચર્ચાઈ રહ્યું છે.આ સંજોગોમાં એક એક બેઠકની હારજીત ભાજપ અને કોંગ્રેસના સત્તાના સમીકરણોને ધરમૂળથી બદલી શકે તેમ છે.